Source: https://octavpelin.wordpress.com/2019/10/04/
Timestamp: 2020-01-22 04:29:02+00:00

Document:
04 | octombrie | 2019 | Octavpelin's Weblog
NECHEZOL DE PRESEDINTE!
EDITORIAL/CORNEL NISTORESCU/http?..cotidianul.ro/
Viorica Dăncilă, mesaj inedit pentru Klaus Iohannis!
BUCUREȘTI, 3 oct – Sputnik, Evan Răutu. Acum puțin timp, premierul Viorica Dăncilă i-a trimis un scurt mesaj președintelui Klaus Iohannis, amintindu-i de decizia CCR.
”Încă o zi de încălcare a Constituției de către președinte”, scris Dăncilă, ”tăguindu-l” pe Klaus Iohannis.
”Domnule Klaus Iohannis, o țară întreagă așteaptă să vă faceți treaba. Și nici măcar nu v-am cerut să vă sacrificați weekend-ul. Când puneți în aplicare decizia Curții Constituționale?”
Mesajul Vioricăi Dăncilă vine după ce ministrul Justiției, demis de premier dar menținut de președinte, a atacat-o pe șefa CSM și continuă să insiste cu ”parteneriatul” cu SUA în domeniul Justiției, fără a se consulta cu CSM pe această temă. Oare știe premierul ce se petrece la Justiție?
Read more: https://ro.sputnik.md/politics/20191003/27748471/Viorica-Dancila-mesaj-inedit-pentru-Klaus-Iohannis.html
Avertisment teribil din PSD: ce se va întâmpla dacă va câștiga Opoziția!
Avertisment teribil din PSD: ce se va întâmpla dacă va câștiga Opoziția
Mihai Fifor, secretar general al PSD, avertizează că victoria opoziției la moțiunea de cenzură și la prezidențiale va aduce o serie de nenorociri peste români, sumarizate sub celebra sintagmă din producția ”Game of Thrones”: ”Winter is coming”.
BUCUREȘTI, 4 oct – Sputnik, Marius Holdean. Măsurile opoziției în cazul în care preia puterea sunt din cele mai dramatice, atrage atenția Mihai Fifor pe pagina sa de Facebook:
”1 din 3 bugetari rămâne pe drumuri, cresc impozitelor pe salarii (inclusiv la privat, inclusiv la IT-ști!), stop creșterilor de pensii prevăzute în lege, se șterg de pe hartă județele și 2.000 de comune. Nu m-a contrazis nimeni. Dimpotrivă, „ministrul to be appointed la Finanțe” din partea PNL a plusat: anularea voucherelor de vacanță, a sporurilor și bonusurilor, dar și impozitarea suplimentară a salariilor bugetarilor”, anunță Fifor.
Dar atacul lui Fifor nu se oprește la PNL, pentru, în opinia secretarului general al PSD, ”nici USR nu se lasă mai prejos: mâniosul Andrei Caramitru, propus tot la Finanțe, anunță și el concedieri masive la stat, dar și fabricarea de dosare pentru DNA pentru toți bugetarii, așa… ca să nu mai miște nimeni în front!”
Motiv pentru Fifor să sune mobilizarea:
”Îi putem opri doar dacă vom fi uniți la votul din noiembrie! Pensionari, medici, profesori, polițiști, militari, IT-iști, constructori, fermieri, angajați la stat sau la privat, în mediul rural sau urban… Pregătiți-vă! Winter is coming!”, își încheie Mihai Fifor sumbrul avertisment.
Read more: https://ro.sputnik.md/politics/20191004/27753218/Avertisment-teribil-din-PSD-ce-se-va-intampla-daca-va-castiga-Opozitia.html
VIOREL CATARAMA,Un candidat la prezidențiale atacă globalizarea și susține statul națiune!
BUCUREȘTI, 4 oct – Sputnik, Marius Holdean. Viorel Cataramă a declarat, într-un interviu acordat MAS, că partidele din România susțin globalizarea. El l-a pomenit printre susținătorii globalizării și pe președintele Klaus Iohannis. Prezidențiabilul Dreptei Liberale a precizat că el susține statul națiune, care încurajează producția internă, exporturile și dezvoltarea sectorului privat.
Read more: https://ro.sputnik.md/politics/20191004/27754702/Un-candidat-la-prezideniale-atac-globalizarea-i-susine-statul-naiune.html
GAFA MARCA JOHANNIS!
Președintele Klaus Iohannis i s-a adresat vineri primarului din Sibiu, Astrid Fodor, cu „doamna primar general”.
S-a întâmplat la manifestările organizate cu ocazia împlinirii a 50 de ani de existență a Universității „Lucian Blaga”,
Prima persoană salutată în discursul oficial a fost primarul din Sibiu Astrid Fodor, căreia Iohannis i s-a adresat cu „doamna primar general”.
Primar general în România este unul singur: primarul Capitalei.
Klaus Iohannis participă, vineri, la manifestările ocazionate de împlinirea a 50 de ani de existență a Universității „Lucian Blaga” (ULB) din Sibiu. Șeful statului a avut o întrevedere cu Consiliul Național al Rectorilor, în sala senatului ULB Sibiu, apoi a fost prezent la ședința festivă din Aula Magna a Universității.
BIRCHALL SE RAZBOIESTE IAR CU SAVONEA!
Ministrul Ana Birchall îi o acuză pe șefa CSM Lia Savonea de „imixtiune gravă în activitatea puterii executive” și precizează că la plenul precedent, a fost încălcat principiul separației puterilor în stat în privința discuțiilor privind o eventuală „foaie de parcurs” la Ministerul Justiției.
Ana Birchall îi atrage atenția Liei Savonea, într-o scrisoare, că nici până în prezent, Ministerul Justiției nu a primit oficial cererea Centrului de Resurse Juridice cu privire la existența unei „foi de parcurs” la nivelul Ministerului, așa cum a cerut la plenul CSM din 17 septembrie.
„Așa cum am declarat, la nivelul Ministerului Justiției nu există niciun document de tip „to do list” sau „foaie de parcurs” convenit cu parteneri externi. Colaborarea cu Departamentul de justiție al SUA este una legală și instituțională, ținând seama și de faptul că, în cadrul parteneriatului Strategic pentru Secolul XXI dintre România și SUA împotriva corupției și a criminalității organizate, inclusiv cooperarea judiciară pentru fenomene infracționale, ocupă un loc central”, se arată în scrisoarea transmisă de Ana Birchall către șefa CSM, Lia Savonea.
În documentul obținut de Mediafax, ministrul Justiției a mai subliniat că „este de domeniul evidenței că în competențele constituționale și legale ale CSM nu intră și supervizarea modului în care reprezentanții autorității executive înțeleg să își îndeplinească rolul constituțional”.
„Extinderea arbitrară a competențelor CSM încalcă principiul separației și echilibrului puterilor în stat, precum și principiul cooperării loiale între autoritățile statului. (…) Încercarea unor membri ai Consiliului Superior al Magistraturii de a-și aroga un veritabil drept de veto cu privire la acțiunile externe ale ministrului Justiției este o imixtiune gravă și inacceptabilă în activitatea puterii executive. Atitudinea acelor membri este de neînțeles, cu atât mai mult cu cât aceștia pun în discuție relația cu unul dintre partenerii strategici ai României și o propunere vizând consolidarea statului de drept”, a mai scris Birchall.
Cu acest prilej, ministrul îi invită pe toți membrii CSM să își desfășoare activitatea „în limitele misiunii esențiale”.
„De asemenea, îmi exprim speranța că astfel de conduite nu vor fi perpetuate sau tolerate la nivelul membrilor CSM”, atrage atenția Birchall.
Președintele CSM, Lia Savonea, i-a cerut, pe 17 septembrie, în plenul CSM, ministrului Justiției, Ana Birchall, să precizeze dacă a agreat în vreun fel cu procurorul general american sau cu reprezentanții altui stat asupra unei ”foi de parcurs” cu privire la întărirea statului de drept din România. Aceasta a refuzat, la momentul respectiv, să furnizeze un răspuns explicit.

References: CSM 
 CSM 
 CSM 
 CSM 
 CSM 
 CSM 
 CSM